Kui välja arvata oranžilt küütlev harjatud pinnaga alumiiniumplaat, siis on tegemist sama heade omaduste ja funktsioonidega kaameraga nagu senised W90 aparaadid. Ka uus on veekindel kuni 6 meetrit, külmakindel kuni -10°C ja kukkumiskindel kuni 1,2 m. Sel on 12 MP CCD sensor, 2.7″ LCD ning 5x suumiga, fookuskauguste vahemikuga 28-140 mm (35 mm ekvivalendina) objektiiv. Lisaks veel HD video salvestamine ja otse loomulikult objektiivi ümber olevad kolm makrolampi. Kõik need ja kümned muud omadused teevad Pentax W90-st kaamera, mida paljud ülevaated nimetavad hetkel parimaks veekindlaks digikompaktiks maailmas.